છેલ્લા ૧૦ વર્ષથી ફિટ્ઝપેટ્રિકનો આ રેકોર્ડ અડીખમ હતો. વર્ષ ૨૦૦૨માં તા. ૬ જાન્યુઆરીએ ઈંગ્લેન્ડ સામેની વન ડેથી આંતરરાષ્ટ્રીય કારકિર્દીનો પ્રારંભ કરનારા ઝુલન ૧૦ ટેસ્ટ રમી ચૂકી છે અને તેમાં તેણે ૪૦ વિકેટ ઝડપી છે. જ્યારે ૬૦ ટી-૨૦માં તેના નામે ૫૦ વિકેટ છે. વર્ષ ૨૦૦૬-૦૭માં ઝુલનના વિજયી દેખાવને સહારે ભારતીય મહિલા ક્રિકેટ ટીમે સૌપ્રથમ વખત ઈંગ્લેન્ડની ભૂમિ પર ટેસ્ટ શ્રેણી જીતી હતી. તેને ૨૦૦૭ - વુમન ક્રિકેટર ઓફ ધ યરનો ,૨૦૧૦ - અર્જુન એવોર્ડ અને ૨૦૧૨ - પદ્મશ્રી પુરસ્કાર એનાયત કરવામાં આવ્યો હતો.